CELEX: 52009PC0236
Language: hu
Date: 2009-05-25
Title: Javaslat: a Tanács határozata az Atlanti-óceán észak-keleti körzete tengeri környezetének védelméről szóló egyezmény (OSPAR-egyezmény) II. és III. melléklete – a szén-dioxid-folyamok földtani közegekben való tárolása tekintetében történő – módosításainak az Európai Közösség részéről való jóváhagyásáról

Fontos jogi nyilatkozat

|

52009PC0236

Javaslat: a Tanács határozata az Atlanti-óceán észak-keleti körzete tengeri környezetének védelméről szóló egyezmény (OSPAR-egyezmény) II. és III. melléklete – a szén-dioxid-folyamok földtani közegekben való tárolása tekintetében történő – módosításainak az Európai Közösség részéről való jóváhagyásáról  /* COM/2009/0236 végleges - CNS 2009/0071 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.5.25.COM(2009) 236 végleges2009/0071 (CNS)Javaslat:A TANÁCS HATÁROZATAaz Atlanti-óceán észak-keleti körzete tengeri környezetének védelméről szóló egyezmény (OSPAR-egyezmény) II. és III. melléklete – a szén-dioxid-folyamok földtani közegekben való tárolása tekintetében történő – módosításainak az Európai Közösség részéről való jóváhagyásárólINDOKOLÁS1.  A Közösség az 1997. október 7-i 98/249/EK tanácsi határozat [1] szerint az Atlanti-óceán észak-keleti körzete tengeri környezetének védelméről szóló egyezmény (OSPAR-egyezmény) szerződő fele.2.  Az egyezmény célja, hogy megelőzze és megszüntesse a szennyezést és védje a tengereket az emberi tevékenységek káros hatásai ellen. Az egyezmény 1998. március 25-én lépett hatályba.3.  Az OSPAR-egyezmény végrehajtó testülete (az OSPAR-bizottság) módosításokat fogadhat el az egyezményhez, valamint annak mellékleteihez és függelékeihez. Az OSPAR-bizottság 2007. júniusi oostendei (Belgium) ülésén – a szerződő felek egyhangú döntésével – elfogadta az egyezmény II. és III. mellékletének a szén-dioxid-folyamok földtani közegekben való tárolása tekintetében történő módosításait, figyelemmel a szén-dioxid-leválasztási és -tárolási műveletek engedélyezésére az OSPAR-egyezmény hatálya alá tartozó tengeri területeken.4.  A Bizottság „Fenntartható energiatermelés fosszilis tüzelőanyagokból” című közleménye (COM (2006)843) megállapítja „a szén-dioxid elkülönítésére és tárolására” vonatkozó szabályozási keret létrehozásának szükségességét, és támogatja az OSPAR-egyezmény módosításainak elfogadását a szén-dioxid tengerfenék alatti biztonságos geológiai tárolása érdekében.5.  Az Európai Tanács 2007. márciusi ülésén, összefüggésben az európai energiapolitikára vonatkozó cselekvési tervével (2007–2009) a következőket állapította meg a szén-dioxid-leválasztásról és -tárolásról:„Annak tudatában, hogy a fosszilis tüzelőanyagok fenntartható használata globális szempontból hatalmas előnyökkel járhat, az Európai Tanács:– hangsúlyozza annak fontosságát, hogy sikerüljön számottevő javulást elérni a termelési hatékonyság és a tiszta fosszilistüzelőanyag-technológiák területén;– sürgeti a tagállamokat és a Bizottságot, hogy tegyenek erőfeszítéseket a kutatás-fejlesztés megerősítésére és a szükséges műszaki, gazdasági és szabályozási keret kialakítására annak érdekében, hogy a fosszilis tüzelőanyaggal üzemelő új erőművek révén lehetőleg 2020-ig bevezetésre kerüljenek a környezetvédelmi szempontból biztonságos szén-dioxid-kivonási és -megkötési technológiák;– üdvözli a Bizottságnak egy olyan mechanizmus kialakítására irányuló szándékát, amely 2015-ig tizenkét, a fenntartható fosszilistüzelőanyag-technológiák kereskedelmi célú villamosenergia-termelésben való felhasználhatóságát demonstráló üzem megépítését és üzemeltetését fogja ösztönözni.”6.  Az OSPAR-tárgyalásokkal összefüggésben végzett közösségi koordináció révén, a kockázatkezeléssel kapcsolatos egyértelműbb követelmények és a nyilvánosság bevonása tekintetében jelentősen javult a mellékletek módosításait kísérő, a szén-dioxid-leválasztás és -tárolással kapcsolatos OSPAR-határozattervezetek minősége. Az ezeket az eszközöket elfogadó OSPAR-bizottság ülésén a Közösség delegációja leszögezte: az EK hatáskörét érintő ügyeket illetően üdvözli, hogy részt vehetett a módosítócsomag egyhangú elfogadásában, és hogy az megfelelő alapot képez az európai szabályozás – az Európai Tanács szén-dioxid-leválasztással és -tárolással kapcsolatos következtetéseit követő – kidolgozásához. Ugyanakkor az Európai Közösség rámutatott arra, hogy amennyiben nem sikerül betartania a [2007/1 és 2007/2 számú OSPAR-határozat szerinti] kétszáz napos hatálybalépési határidőt, értesíti az OSPAR-bizottságot annak felfüggesztéséről. A felfüggesztésről szóló értesítés nem elutasítást jelent, hiszen a Közösség alkalmas időben ratifikálni fogja a módosításokat.7.  Az Európai Bizottság szándéka szerint a szén-dioxid-leválasztásra és -tárolásra vonatkozó szabályozási keret valamennyi eleme elfogadásra fog kerülni annak érdekében, hogy a szén-dioxid-leválasztás és -tárolás gyakorlati alkalmazása a lehető legkedvezőbb feltételek mellett, az Európai Tanács következtetéseivel összhangban haladjon előre. Az Európai Bizottság javaslatot tett egy, a szén-dioxid-leválasztásról és -tárolásról szóló európai parlamenti és tanácsi irányelvre, amely többek között a szén-dioxid-folyamok összetételére, a telephelyek kiválasztására, megfigyelésére, a róluk szóló jelentéstételre, bezárásukra, a szivárgás esetén meghozandó korrekciós intézkedésekre, a pénzügyi biztonságra, valamint a felelősség államra történő átruházására vonatkozó engedélyezés rendszerét hozza létre, biztosítva ezzel a biztonságos és veszélytelen szén-dioxid-tárolással kapcsolatos szükséges követelmények teljesülését.Ezért helyénvaló, hogy a Közösség jóváhagyja az OSPAR-egyezmény II. és III. mellékletének alábbiak szerinti módosításait:2009/0071 (CNS)Javaslat:A TANÁCS HATÁROZATAaz Atlanti-óceán észak-keleti körzete tengeri környezetének védelméről szóló egyezmény (OSPAR-egyezmény) II. és III. melléklete – a szén-dioxid-folyamok földtani közegekben való tárolása tekintetében történő – módosításainak az Európai Közösség részéről való jóváhagyásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 175. cikke (1) bekezdésére, összefüggésben 300. cikke (2) bekezdése első albekezdésének első mondatával, valamint 300. cikke (3) bekezdésének első albekezdésével,tekintettel a Bizottság javaslatára[2],tekintettel az Európai Parlament véleményére[3],mivel:8.  A Közösség az 1997. október 7-i 98/249/EK tanácsi határozat szerint az Atlanti-óceán észak-keleti körzete tengeri környezetének védelméről szóló egyezmény (OSPAR-egyezmény) szerződő fele.9.  Az egyezmény célja, hogy megelőzze és felszámolja a szennyezést és védje a tengereket az emberi tevékenységek káros hatásaitól. Az egyezmény 1998. március 25-én lépett hatályba.10.  Összhangban a Tanácsnak az Atlanti-óceán észak-keleti körzete tengeri környezetének védelméről szóló egyezményt érintő tárgyalási irányelvekre vonatkozó következtetéseivel, a Bizottság részt vett a módosításokról szóló tárgyalásokban, valamint a II. és III. melléklet módosításainak az OSPAR-egyezmény végrehajtó szervének (OSPAR-bizottság) 2007. június 25-29-i, a belgiumi Oostendében tartott ülésén történő elfogadásában.11.  Az Európai Tanács sürgeti a tagállamokat és a Bizottságot, hogy tegyenek erőfeszítéseket a kutatás-fejlesztés megerősítésére és a szükséges műszaki, gazdasági és szabályozási keret kialakítására annak érdekében, hogy a fosszilis tüzelőanyaggal üzemelő új erőművek révén lehetőleg 2020-ig alkalmazásra kerüljenek a környezetvédelmi szempontból biztonságos szén-dioxid-kivonási és -megkötési technológiák.12.  Mivel helyénvaló, hogy a Közösség jóváhagyja ezt a határozatot,A KÖVETKEZŐKÉPPEN HATÁROZOTT:1. cikkAz Atlanti-óceán észak-keleti körzete tengeri környezetének védelméről szóló egyezmény (OSPAR-egyezmény) II. és III. mellékletének 2007 júniusában Oostendében kidolgozott módosításait az Európai Közösség jóváhagyja.A módosítások szövegét e határozat melléklete tartalmazza.2. cikkA Tanács elnöke felhatalmazást kap arra, hogy kijelölje azt a személyt vagy azokat a személyeket, aki(k) az Európai Közösség nevében jogosult(ak) a jóváhagyási okmánynak a Francia Köztársaság kormányánál az egyezmény 17. cikke (1) és 15. cikke (4) bekezdésének rendelkezései szerint történő letétbehelyezésére.3. cikkEz a határozat az Európai Közösségek Hivatalos Lapjában kerül kihirdetésre.Kelt Brüsszelben, […]-án/-én.a Tanács részérőlaz elnökMELLÉKLETAz egyezmény II. és III. mellékletének a szén-dioxid-folyamok földtani közegekben való tárolása tekintetében történő módosításaiEMLÉKEZTETVE az Atlanti-óceán észak-keleti körzete tengeri környezetének védelméről szóló egyezmény 2. cikkében meghatározott általános kötelezettségekre;KOMOLY AGGODALOMMAL TEKINTVE arra, milyen következményekkel jár a tengeri környezetre nézve az éghajlatváltozás és óceánok savasodása, amelyek hátterében a légkör fokozódó szén-dioxid-koncentrációja áll;HANGSÚLYOZVA annak szükségességét, hogy tovább kell fejleszteni a megújuló és kis széndioxid-kibocsátású energiaforrások generációját és kiterjeszteni alkalmazásukat;EMLÉKEZTETVE arra, hogy a szén-dioxid-leválasztás és -tárolás nem tartozik az egyezmény szerződő feleinek kötelezettségei közé, annak engedélyezése csupán választási lehetőség, amellyel az egyes szerződő felek élhetnek;FELISMERVE, hogy a szén-dioxid-leválasztás és -tárolás egyike azon rendelkezésre álló eszközöknek, amelyekkel a légkör szén-dioxid-koncentrációja csökkenthető, és ily módon átmenetileg fontos kiegészítője a szén-dioxid-kibocsátás csökkentésére és megelőzésére vonatkozó intézkedéseknek, de nem tekinthető úgy, mint amely helyettesítheti a szén-dioxid-kibocsátás csökkentésére szolgáló többi eszközt;MEGÁLLAPÍTVA, hogy az egyezmény elfogadása óta a technológiai fejlődés lehetővé tette a szén-dioxidnak az ipari és energetikai forrásokról való leválasztását, szállítását és tengerfenék alatti földtani közegekbe való bejuttatását a légkörtől és a tengervíztől való tartós elkülönítés céljából;MEGÁLLAPÍTVA TOVÁBBÁ, hogy az ilyen tevékenység szabályozása az egyezmény hatáskörébe tartozik;ÜDVÖZÖLVE az éghajlatváltozással foglalkozó kormányközi munkacsoport munkáját és különösen a szén-dioxid leválasztásáról és tárolásáról szóló külön jelentését;HANGSÚLYOZVA a szén-dioxid-folyamok földtani közegekben való tárolásának szükségességét, azok környezetvédelmi szempontból biztonságossá tétele érdekében;ÜDVÖZÖLVE TOVÁBBÁ, hogy a hulladékok és más anyagok lerakásából eredő tengeri szennyeződések megelőzéséről szóló egyezményt (1972) kiegészítő jegyzőkönyv (Londoni Jegyzőkönyv, 1996) I. mellékletében elfogadásra került az a módosítás, amely a szén-dioxid-leválasztási eljárásokból származó szén-dioxid-folyamok földtani közegekben való megkötésére vonatkozik;ELISMERVE a Londoni Egyezmény és annak jegyzőkönyve értelmében létrehozott tudományos testület szén-dioxid megkötésével foglalkozó ülésközi műszaki munkacsoportjának munkáját és az LC/SG-CO2 1/7 jelzetű jelentésében rögzített következtetéseit;ELISMERVE TOVÁBBÁ a nyílt tengeri ipari tevékenységgel foglalkozó bizottságnak, a biológiai sokféleséggel foglalkozó bizottságnak és az ülésközi kapcsolattartó csoportnak a szén-dioxid tengerfenék alatti földtani közegekben való elhelyezésével kapcsolatos munkáját;AZZAL AZ ÓHAJJAL, hogy a tengerek védelmének biztosítása érdekében a leválasztott szén-dioxid-folyamok földtani közegekben való tárolását ez az egyezmény szabályozza;EMLÉKEZTETVE az egyezmény 15. és 17. cikkére, amelyek az egyezmény mellékleteinek módosítására vonatkoznak;MEGERŐSÍTVE, hogy ezek a módosítások a szén-dioxid-folyamok földtani közegekben való tárolására korlátozódnak;HANGSÚLYOZVA, hogy ezek a módosítások nem értelmezhetők oly módon, hogy ezzel jogszerűvé válna bármely más hulladék vagy egyéb anyagok ilyen módon való elhelyezése azok puszta ártalmatlanítása céljából;FELISMERVE, hogy a szén-dioxid-folyamok földtani közegekben való tárolására vonatkozó szabályozási keret és útmutatás hozzá fog járulni a tengerek rövid és hosszú távú védelméhez. Felismerve annak szükségességét, hogy szabályokat kell kidolgozni az tulajdonhoz való hozzáférésre vonatkozó egyértelmű jog- és hatáskörök létrehozása, valamint a bezárás előtti és utáni felelősségi viszonyok tisztázása érdekében. Az iránymutatás központi szerepet fog játszani a szén-dioxid-folyamok földtani közegekben való tárolásával kapcsolatos későbbi tevékenységek végzése szempontjából;az Atlanti-óceán észak-keleti körzete tengeri környezetének védelméről szóló egyezmény szerződő felei elfogadják az egyezmény II. és III. mellékletének következő módosításait:A II. melléklet 3. cikkének 2. bekezdése kiegészül a következő f) albekezdéssel:„f) szén-dioxid-leválasztási eljárásokból származó, eltárolandó szén-dioxid-folyamok, amennyiben:i. azokat földfelszín alatti földtani közegekben ártalmatlanítják;ii. azok túlnyomórészt szén-dioxidból állnak. Tartalmazhatnak olyan járulékos anyagokat, amelyek a kiinduló anyagból származnak vagy amelyek az alkalmazott leválasztási, szállítási és eltárolási eljárás következtében vannak jelen;iii. azokhoz nem adagolnak hulladékot vagy más anyagokat azok puszta ártalmatlanítása céljából;iv. azokat tartósan az említett földtani közegekben kívánják tartani, és azok nem befolyásolják jelentős mértékben hátrányosan a tengeri környezetet, az emberi egészséget és a tengerek egyéb jogszerű használatát.”A III. melléklet 3. cikke kiegészül a következő (3) és (4) bekezdéssel:„3. Az (1) bekezdés szerinti tilalom nem vonatkozik a szén-dioxid-leválasztási eljárásokból származó, eltárolandó szén-dioxid-folyamokra, amennyiben:a. azokat földfelszín alatti földtani közegekben ártalmatlanítják;b. túlnyomórészt szén-dioxidból állnak. Tartalmazhatnak olyan járulékos anyagokat, amelyek a kiinduló anyagból származnak vagy amelyek az alkalmazott leválasztási, szállítási és eltárolási eljárás következtében vannak jelen;c. azokhoz nem kevernek hulladékot vagy más anyagokat azok puszta ártalmatlanítása céljából;d. azokat tartósan az említett földtani közegekben kívánják tartani, és azok nem befolyásolják jelentős mértékben hátrányosan a tengeri környezetet, az emberi egészséget és a tengerek egyéb jogszerű használatát.4 . A szerződő felek gondoskodnak arról, hogy a (3) bekezdésben említett szén-dioxid-folyamok a felek illetékes hatóságainak engedélye vagy szabályozása nélkül nem kerülnek ártalmatlanításra földfelszín alatti földtani közegekben. Az ilyen engedély megadásakor vagy szabályozás meghozatalakor különösen az egyezmény értelmében elfogadott idevágó vonatkozó határozatokat, ajánlásokat és valamennyi más megállapodást kell végrehajtani.”[1] HL C 104., [1998.4.3.], [1.] o.[2] HL C […]., […]., […]. o.[3] HL C […]., […]., […]. o.